62017TJ0335_INF
Решение на Общия съд (осми състав) от 10 октомври 2019 г. —Help — Hilfe zur Selbsthilfe/Комисия
(Дело T‑335/17)
„Арбитражна клауза — Програма за продоволствена сигурност в полза на земеделските домакинства, които са особено силно засегнати от продоволствена несигурност в Зимбабве (ECHO/ZWE/BUD/2009/02002) — Преквалифициране на жалбата — Одитни доклади — Одитен доклад на Сметната палата — Доклад на OLAF — Възстановяване на платените суми — Пропорционалност — Оправдани правни очаквания“
1.
Съдебно производство — Правно основание на жалба — Избор, който следва се направи от жалбоподателя, а не от съда на Съюза
(вж. т. 66)
2.
Жалба за отмяна — Жалба, която всъщност се отнася до спор с договорен характер — Отмяна на решение на Комисията за възстановяване на безвъзмездна помощ, както и на издаденото от тази институция дебитно известие — Липса на компетентност на съда на Съюза — Недопустимост
(членове 263 ДФЕС и 272 ДФЕС)
(вж. т. 68 и 72—76)
3.
Жалба за отмяна — Жалба, която всъщност се отнася до спор с договорен характер — Преквалифициране на жалбата — Условия
(член 272 ДФЕС; член 76, буква г) от Процедурния правилник на Общия съд)
(вж. т. 78 и 80)
4.
Съдебно производство — Сезиране на Общия съд на основание арбитражна клауза — Арбитражна клауза — Понятие
(член 272 ДФЕС)
(вж. т. 88—91)
5.
Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта
(член 317 ДФЕС)
(вж. т. 159)
6.
Съдебно производство — Сезиране на Общия съд на основание арбитражна клауза — Рамков договор за партньорство с хуманитарна организация — Нередности, допуснати от съдоговорителя — Искане за възстановяване на изплатената финансова помощ — Праг на тежест на нарушението на съответната договорна клауза — Липса — Липса на престъпление — Липса на последици — Право на Комисията да си възстанови отпуснатата помощ
(член 272 ДФЕС)
(вж. т. 183, 184 и 186)
7.
Право на Европейския съюз — Принципи — Пропорционалност — Обхват — Спазване от институциите на Съюза, когато те действат в рамките на договорни отношения — Задължение на страните по договора да го изпълняват добросъвестно
(член 5, параграф 4 ДЕС)
(вж. т. 198)
8.
Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Финансиране, което покрива само действително направените разходи — Доказване на декларираните разходи — Липса — Недопустими разходи
(член 317 ДФЕС)
(вж. т. 200 и 201)
9.
Право на Европейския съюз — Принципи — Защита на оправданите правни очаквания — Условия — Конкретни уверения, предоставени от администрацията
(член 263 ДФЕС)
(вж. т. 211)
10.
Съдебно производство — Сезиране на Общия съд на основание арбитражна клауза — Рамков договор за партньорство с хуманитарна организация — Нередности, допуснати от съдоговорителя — Иск на договорно основание — Позоваване на принципа на защита на оправданите правни очаквания — Недопустимост
(член 272 ДФЕС)
(вж. т. 211—213)
Предмет
От една страна, искане на основание член 263 ДФЕС за отмяна на Решение Ares(2017) 1515573 на Комисията от 21 март 2017 г., с което се иска възстановяване на част от безвъзмездните средства, отпуснати за финансирането на проект за помощ ECHO/ZWE/BUD/2009/02002, както и на искането за плащане на основание на посоченото решение, и от друга страна, искане на основание член 272 ДФЕС за осъждането на Комисията да възстанови сумата от 643627,72 EUR, изплатена от жалбоподателя на Комисията съгласно решението от 21 март 2017 г., както и съгласно исканията за плащане от 7 април и 5 септември 2017 г.
Диспозитив
1)
Отхвърля жалбата.
2)
Осъжда Help — Hilfe zur Selbsthilfe eV, да заплати съдебните разноски.